Cinc 'streamers' valencians que arrasen en Twitch - À Punt\nCinc 'streamers' valencians que arrasen en Twitch\nLa popularitat de la plataforma es dispara amb usuaris com TheGrefg, que ha polvoritzat el rècord d’espectadors en superar els 2,4 milions.\n13 de gener 2021 - 14:48\nSi encara no havies escoltat parlar de Twitch, és probable que des del passat dilluns aquesta paraula et semble més familiar. El responsable n'és l'usuari espanyol @TheGrefg, que va fer història en trencar la barrera dels 2,4 milions d’espectadors en una retransmissió individual. Va ocórrer a les 22:00 hores, just abans de presentar la seua aparença (el seu skin) per al videojoc Fortnite. La xifra polvoritza l’anterior rècord de 667.000 espectadors assolit per Ninja, un altre jugador de Fortnite, i és més del doble del rècord d’un milió aconseguit per El Rubius en Youtube l'any 2018.\nPer a posar estes dades en perspectiva, l’audiència de TheGrefg en aquesta plataforma nascuda en 2007 és comparable als pics d’audiències televisives de les cadenes generalistes a Espanya. El canvi de paradigma que catapulta les visualitzacions en línia també va quedar reflectit en una altra dada històrica durant la nit de Cap d’Any: amb 552.345 espectadors, la retransmissió en Twitch de les campanades d'Ibai Llanos, el seté streamer més vist el 2020, va duplicar la d’un canal generalista.\nLa plataforma de difusió de contingut en directe propietat d’Amazon ha trobat en la pandèmia i el confinament les condicions idònies per a un creixement exponencial i, de fet, ha sigut un dels sectors més pròspers el 2020. Els valencians i valencianes no es queden fora d'aquesta nova tendència digital i cada vegada són més els que hi despunten.\nPerxitaa1,43 milions de seguidors\nFoto del perfil d'Instagram de @perxitaa\n“Qué pasa, trolls”, és la salutació d’aquest streamer de Catarroja de 29 anys. Jaume Cremades, el nom que s’amaga darrere del nom d’usuari Perxitaa, va començar a fer streams el 2012, en Youtube. “Quan vaig començar no es guanyaven diners amb això”, va reconéixer en una entrevista en À Punt Directe. Ara, amb quasi milió i mig de seguidors en Twitch, pot dir que viu de les seues retransmissions. Perxitaa atribueix el seu èxit a una fórmula senzilla: “Molta gent jove se sent representada quan veuen un xaval jove jugant a jocs a què ells també juguen”.\nEl videojoc en què s’ha especialitzat el del l'Horta Sud és Minecraft, tot i que també ha retransmés continguts d’altres com Rust, GTA o Fortnite. Un altre dels continguts destacats del gamer i vlogger valencià és la serie anomenada Cómo trollear a tu vecino, consistent a posar paranys per a molestar altres jugadors.\nbysTaXx1,4 milions de seguidors\nFoto del perfil d'Instagram de @bystaxx\nEl castellonenc Frank Garnes, bysTaXx per als seus seguidors en les plataformes digitals, és un dels gamers més populars pels seus directes relacionats amb videojocs com Call Of Duty, Minecraft, Battlefield, Black Ops o FIFA. Va començar en el món dels gameplays en YouTube el 2011, on ja acumula quasi 6 milions de subscriptors, mentre que en Twitch el seu públic s’apropa al milió i mig. Garnes també es popular en xarxes per compartir reptes virals o històries més personals, com ara la seua afició al València CF.\nMery Soldier237.000 seguidors\nFoto del perfil d'Instagram de @mery_soldier\nAquesta valenciana amant dels cosplays es troba entre les streamers més populars d’Espanya gràcies a les seues retransmissions en directe de Call of Duty, League of Legends, APEX, Valorant o Minecraft. El seu canal de Twitch, que va nàixer a l'agost de 2019, ja supera els 230.000 seguidors.\nFoto del perfil d'Instagram de @Ethieen\nAmanda Oto, Etieen en xarxes socials i Twitch, està en les pantalles des de 2017, la qual cosa la converteix en una de les veteranes del sector en l'àmbit nacional i, a més, té un perfil d’influenciadora divers i multiplataforma. En les seues retransmissions en Twitch, que són seguides per més de 140.000 usuaris, aquesta streamer de 28 anys juga en directe i comenta els seus trucs per a videojocs com The Sims 4, Overwatch i League of Legends o LoL.\nCaptura de pantalla de la retransmissió de @Nanisimo\nEmilio Doménech és la nota discordant en aquesta llista, ja que tot i moure’s com un peix en l’aigua entre Twitch, Youtube i Twitter, és el periodisme i no els videojocs el que l’ha catapultat en les plataformes de streaming. Aquest orgullós mil·lennista natural d’Alcoi s’ha convertit en tot un fenomen durant la campanya i les eleccions presidencials dels Estats Units, des d’on ha demostrat que es pot fer un bon reporterisme internacional a la calor de la llar, sense passar hores de fred enmig d’un carrer a Washington. Tanta va ser la popularitat que l’alcoià va assolir gràcies als comicis que durant els primers deu dies de novembre el seu perfil de Twitter va augmentar en més de 66.000 seguidors.\nLes seues retransmissions en el seu canal de Twitch i també des del de Newtral, duren hores i són altra mostra d’un canvi de paradigma en la manera de fer periodisme: amb rigor i precisió, però amb un llenguatge natural, adaptat a les noves generacions i mostrant obertament el mètode d’obtenció d’informació a través de la xarxa.


Segona edició 2013 - Espitllera\nSegona edició 2013\nDiscurs d'homenatge als Amics de l'Arquitectura Popular i al Josep Mora\ndilluns, 25 de març de 2013 10:15 | |\nTextos: Maria Garganté i Maria Teresa Salat\n“Amb mans d’enyor, callades, resseguirem la pedra de les parets de marge”, escriu el Jordi Pàmies. I resulta pertinent de dir-ho, avui que som a Guissona i a unes poques passes de casa seva. La pedra és una constant a tota la Segarra. La pedra com a constant per damunt del temps i les persones que han habitat i habitem aquesta comarca.\nEls Amics de l’Arquitectura Popular, amb dotze anys d’existència superats, han anat bastint una obra tant titànica en esforç com en entusiasme i determinació. Trobant un símil en la pedra seca, el que han anat construint seria una mena de “muralla xinesa” (com es coneixien popularment les parets de la finca del Condomines) o fins i tot una mena d’arbequí “Presidi del Maieu”, que és una obra d’aquelles de Sísif, fent una semblança en aquest cas mitològica.\nMés de dotze anys definits no pas en fum i entelèquies, sinó en fruits concrets, abundants i prou saborosos. De moment ja són dotze, els cursos d’estiu (amb les seves publicacions corresponents i amb el tretzè curset ja encaminat), cadascun amb temàtiques específiques, ponències especialitzades, tallers pràctics i ben instructius i visites sempre reveladores de la riquesa del territori. Un territori que, val a dir, l’Associació sempre ha vist més enllà de la rigidesa d’uns límits “només” administratius. Una Segarra que estén el seu mantell cap als seus confins més naturals, donant-se la mà amb l’Urgell, les Garrigues, el mig Segre o el Solsonès. Un autèntic calidoscopi territorial amb la Segarra, eterna, al centre. Perquè potser la Segarra exemplifica, amb la seva morfologia i idiosincràsia, el propi esperit i l’ànima de l’Associació.\nEls amics de l’arquitectura popular han fet una aposta ben activa per la defensa d’un patrimoni –el “popular”- que sempre ha estat més desprotegit i que en conseqüència, també és el més fràgil. És per això que algunes de les seves múltiples activitats, com el concurs de rehabilitació de cabanes o altres elements, les exposicions o les visites temàtiques arreu del país, han esdevingut una manera de reivindicar no tan sols el coneixement d’un tipus de patrimoni representatiu d’unes formes ancestrals de viure i de treballar, sinó tota una declaració d’intencions: els Amics de l’Arquitectura Popular no ens parlen tan sols de passat, sinó que la seva és una manera de creure en el futur. Un futur que voldrien imaginar més sostenible i respectuós amb el paisatge i que sàpiga, en tot cas, aprofitar la saviesa dels vells oficis per teixir (tot i que més que de teixidors, parlem de picapedrers), una societat compromesa, que sap on va perquè sap d’on ve.\nI parlar de l’arquitectura popular és parlar, també, de l’arquitecte Josep Mora.\nEll era home de la Segarra, enamorat de la seva terra, a la qual li reconeixia la seva duresa, el treball feixuc que comportava fer-la fèrtil, però també els colors canviants que li donava la llum, la bellesa dels seus bancals, i tots aquells trets que la feien singular i que per tant, ens podia identificar a tots nosaltres. Era amb aquesta estima que va entendre que ens hauríem d’unir al voltant d’uns projectes que, encara que difícils, eren necessaris. Estava convençut que, si ho coneixíem a fons, valoraríem tot allò que ens identificava. Potser en primer lloc hauríem d’estudiar el nostre paisatge, com a fruit del treball dels pagesos i també de les antigues estructures socials; però també les nostres malmeses ermites, els edificis senyorials dels que gairebé no queda res del seu passat esplendor , les torres de guaita... en fi, tot el llegat que ens havien deixat els nostres avantpassats i el valor del qual ja feia temps que s’estava qüestionant en pro d’una modernització general en les viles, però també d’una rendibilitat més tangible en els camps.\nPer aconseguir-ho es va plantejar una dedicació gairebé absoluta en el poc temps lliure que li deixava la seva professió, adquirint un saber fer, un indiscutible lideratge, sense moure gens de soroll, sense voler destacar mai per damunt dels seus col·laboradors, ni acaparar un protagonisme que rebutjava, però demostrant una gran capacitat per organitzar cadascuna de les activitats que va promocionar.\nAmb ànim pedagògic va impulsar les Trobades d’Artistes de Les Pallargues, que possibilitaven no tan sols que la gent dedicada a l’Art en les nostres terres es coneguessin entre ells i es posessin en contacte amb el treball de cadascú, sinó que es podessin relacionar amb artistes consagrats i connectats amb la zona, com Guillem Viladot, la família Trepat, Joan Hernández Pijuan o Josep Guinovart.\nTambé hem de destacar el fet de què quan va decidir la línia d’investigació per a la seva tesi doctoral, la va centrar en l’estructura arquitectònica de la Universitat de Cervera, i la manera com els elements d’aquesta construcció van transformar no tan sols el carrer Major de Cervera, sinó l’arquitectura senyorial i religiosa d’un seguit de pobles en un ampli entorn. La seva posterior publicació, el 1997, amb el títol La construcció a Catalunya en el s.XVIII, va ajudar a la divulgació d’aquests trets característics més enllà de les nostres terres.\nFora de la comarca era conegut per la sensibilitat amb què dissenyava les obres que havia de realitzar, buscant una doble finalitat, que s’ajustessin a allò que necessitava el comitent i que encaixessin en l’entorn en el qual havien de situar-se, però també pel respecte que sentia quan es deixava en les seves mans el projecte d’una restauració. Per a ell aquesta no era una tasca de neteja de pedres, sinó que buscava conservar allò que era l’essència de l’immoble tot i projectar-lo per a la nova activitat a la qual l’havien destinat, com és el cas de la rehabilitació del Casinet de Collbató o del projecte de l’església parroquial d’Alguaire.\nLes pedres i el Josep Mora. El Josep Mora i els Amics de l’Arquitectura popular (amb tants altres noms i cognoms, alguns avui entre nosaltres). Els Amics de l’arquitectura popular i les pedres. Les pedres i el paisatge. El paisatge i el país.\nAvui som a Guissona, que és terra de “margeners”. Els Amics de l’Arquitectura popular ja fa més de dotze anys que fan paret i que han fet de la pedra un singular estendard de lluita contra la frivolitat. Perquè defensar les nostres pedres és invocar quelcom de més profund i més sòlid, estem com estem ara (ens diuen) a l’era del que és “líquid”. Estimar les pedres és estimar el paisatge (avui tant amenaçat per múltiples perills que coneixeu). I estimar el paisatge és, i no cal que us ho diguem, una de les formes més incontestables d’estimar la terra i, en definitiva, d’estimar el país.\nACTA DEL VEREDICTE DE LA SEGONA EDICIÓ DEL PREMI SIKARRA,\ndiumenge, 24 de març de 2013 20:50 | |\nEl dissabte dia 23 de febrer de 2013, reunit a Sant Antolí el Jurat format per representants del Fòrum l’Espitllera i de la Fundació Jordi Cases i Llebot, un cop valorades les sis candidatures que han estat formalitzades per optar al premi, acorda atorgar la distinció d’aquesta segona convocatòria als Amics de l’Arquitectura Popular, associació cultural dedicada a l’estudi, la difusió i la defensa de les construccions rurals tradicionals, en atenció a la seva trajectòria i a les actuacions dutes a terme i en suport a la seva projecció futura.\nEl Jurat ha valorat molt especialment el fet que l’entitat guardonada, en els seus dotze anys d’existència, s’ha convertit en un referent per al coneixement i la difusió de l’arquitectura popular, fomentant els nombrosos debats sobre la seva conservació, actualitat i projecció. La seva trajectòria, que ha inclòs múltiples activitats que van des d’exposicions, sortides per conèixer el patrimoni popular, jornades, publicacions i cursets pràctics, i el seu empeny pedagògic i divulgatiu són un valor afegit que es vol reconèixer amb el guardó i incentivar a continuar endavant.\nL’acte de lliurament del Premi Sikarra reuneix a Guissona un centenar de persones\ndiumenge, 24 de març de 2013 20:09 | |\nDissabte 23 va tenir lloc a la Sala Teatre de Ca l’Eril, a Guissona, l’acte de lliurament del Premi Sikarra. El guardó, instituït conjuntament per l’associació Fòrum l’Espitllera i la Fundació Jordi Cases i Llebot, va distingir en la seva segona edició a l’associació d’Amics de l’Arquitectura Popular. El Jurat va voler reconèixer l’entitat que, després de dotze anys d’activitat ininterrompuda, s’ha convertit en un referent per al coneixement i la difusió de l’arquitectura popular i una institució promotora de la conservació, la dignitat i la projecció d’un patrimoni que, a hores d’ara, encara no ha assolit la valoració que mereix. Amb la concessió del premi, també s’ha rendit un homenatge a l’arquitecte Josep Mora i Castellà, que va morir el passat mes de juliol i que va contribuir decisivament en la creació i dinamització de l’entitat i en l’activisme cultural de les terres de la plana de Lleida.\nEn nom dels Amics de l’Arquitectura Popular va recollir el premi el seu President, en Vicent Loscos, qui, després d’agrair el reconeixement, va fer memòria dels anys d’activitat de l’associació, al costat d’en Josep Mora, i de tota la tasca que encara queda pendent per desenvolupar amb l’objectiu que l’arquitectura tradicional de les terres rurals sigui reconeguda i posada en valor.\nEls organitzadors també van tenir un record per en Toni Nadal, soci de l’Espitllera, que va morir l’any 2012 en un tràgic accident de muntanya.\nL’acte va reunir un centenar de persones i fou presidit pels responsables de les entitats convocants, l’alcalde de Guissona, en Xavier Casoliva, i pel conseller comarcal de cultura i educació, en Ramon Pintó. En Lluís Urpí va conduir l’acte, que fou amenitzat per en Josep Rodríguez, guitarrista i professor de música de Cervera.\nL’esdeveniment es va cloure amb una visita guiada al Centre d’Interpretació de la ciutat romana de Iesso i un sopar a Ca l’Eril, al qual van assistir els membres de les entitats participants, a banda de les autoritats i els familiars d’en Josep Mora.\ndimarts, 19 de març de 2013 16:19 | |\ndivendres, 26 de octubre de 2012 00:00 | |\nConvocatòria IIª edició (2013)\nL’Associació cultural FÒRUM L’ESPITLLERA i la Fundació JORDI CASES I LLEBOT convoquen la segona edició del Premi Sikarra amb la voluntat de reconèixer i homenatjar la persona, entitat o institució que hagi excel·lit a títol individual o col·lectiu, i contribuït de manera exemplar a la divulgació, l’estudi, la projecció, la justícia i la cohesió social de la Segarra.\nEl guardó s’atorgarà a partir de les següents\nEs premiarà qualsevol persona, entitat o institució que hagi actuat amb incidència sobre la comarca, incloent dins aquesta els territoris de la darrera divisió administrativa feta per la Generalitat de Catalunya i tots aquells que, per raons històriques, geogràfiques i culturals, se senten de la Segarra.\nNomés podrà ser guardonada una persona, entitat o institució en relació amb la qual s’hagi presentat prèviament una candidatura.\nLa presentació de les candidatures haurà de fer-se en un document que identifiqui la persona, entitat o institució candidata i descrigui en un màxim de dues pàgines les motivacions per les quals es considera que és mereixedora del guardó.\nLes candidatures mai podran ser presentades en nom propi, sinó que hauran de venir signades per una associació o fundació, legalment constituïda i domiciliada a la Segarra històrica, o per un conjunt format per un mínim de tres persones a títol individual, degudament identificades i que acreditin la seva vinculació amb aquesta comarca.\nLes persones associades al Fòrum l’Espitllera i els membres del patronat de la Fundació Jordi Cases i Llebot poden també proposar candidatures, amb les condicions previstes en el punt anterior, i no podran ser mai guardonades, ni a títol individual ni com a institució.\nLes candidatures s’hauran de presentar, amb tota la documentació corresponent, entre els dies 1 de gener i 15 de febrer de cada any al domicili social del Fòrum l’Espitllera (c/ del Forn, 2, Florejacs 25211). També podran ser presentades telemàticament a info@espitllera.cat. En ambdós casos, l’organització es reserva el dret de requerir la documentació complementària adient.\nEl Jurat estarà format per representants del Fòrum l’Espitllera i de la Fundació Jordi Cases i Llebot. Valorarà les candidatures tot considerant amb especial atenció tant la seva trajectòria històrica com les actuacions dutes a terme durant l’any immediatament anterior al del lliurament del premi. Es preveu expressament que el guardó pugui lliurar-se ex aequo a dos finalistes, a títol pòstum o declarar-se desert, i el veredicte del Jurat serà inapel·lable.\nLa identitat del premiat o premiada es donarà a conèixer el 17 de març de cada any, coincidint amb l’aniversari de l’adquisició de la moneda Sikarra per part de les entitats promotores, i es lliurarà en un acte públic convocat en una data propera.\nEl premi consistirà en una escultura inspirada en el revers de la moneda de Sikarra, així com un reconeixement públic de la persona, entitat o institució guanyadora.\nLa Segarra, 26 d’octubre de 2012\nIª edició (2012)


Accident al pont de Santa Tecla de Tarragona\nUn accident amb quatre vehicles implicats obliga a tancar el pont de Santa Tecla de Tarragona\nAfortunadament no s'han hagut de lamentar ferits, però la Guàrdia Urbana ha tancat el costat dret del pont fins l'arribada de la grua\ndimarts, 27 d’agost 2019 - 16:20h\nImatge de l'accident al pont de Santa Tecla de Tarragona, on quatre vehicles han col·lidit en cadena. | TarragonaDigital\nUn accident amb quatre vehicles implicats ha obligat a tancar aquest dimarts a la tarda el pont de Santa Tecla de Tarragona. Els fets han tingut lloc minuts després de les 15.00 hores. Segons ha informat la Guàrdia Urbana, un primer vehicle ha frenat i els tres que anaven darrere han impactat els uns amb els altres. Una ambulància del Sistema d'Emergències Mèdiques s'ha desplaçat fins al lloc, però afortunadament no s'han hagut de lamentar ferits. La pluja podria ser un dels causants de l'accident.\nQuatre vehicles, accidentats al pont de Santa Tecla de Tarragona\nQuatre vehicles s'han vist implicats en un accident lleu aquest dimarts a la tarda a Tarragona. Els fets han tingut lloc al pont de Santa Tecla, que travessa el riu Francolí i condueix a la plaça Europa. Quatre cotxes que sortien de la ciutat han topat en cadena quan, el primer d'ells, ha frenat bruscament. Els tres vehicles que circulaven pel pont en aquell moment i pel mateix carril no han tingut temps d'aturar-se, motiu pel qual han impactat entre ells.\nDiverses patrulles de la Guàrdia Urbana de Tarragona s'han dirigit fins al pont i l'han tancat en un dels dos sentits per precaució. També s'ha desplaçat fins al lloc una ambulància del SEM, però no ha hagut d'actuar atès que no hi ha hagut ferits. La circulació s'ha pogut restablir quan la grua ha retirat els vehicles afectats.\nLa pluja, possible causa de l'accident\nLa forta pluja que durant aquest dimarts a la tarda ha caigut a la ciutat de Tarragona podria ser una de les causes de l'accident. A més, aquest s'ha produït en un dels moments de més intensitat de la tempesta. Els propietaris dels vehicles han evitat denúncies i han saldat l'accident de manera amistosa.


Mirador de les Caves, sent el Penedès · Casaments Cal Blay\nPàgina inicial/Cal Blay Casaments/Mirador de les Caves, sent el Penedès\nEl Mirador de les Caves està ubicat al municipi de Subirats envoltat d’un exuberant entorn natural, amb unes privilegiades vistes al massís de Montserrat i a bona part de l’Alt Penedès.La decoració està inspirada en elements vitivinícoles, de la terra i la vinya, per transformar l’atmòsfera en el que és més genuí del Penedès\nLa sala de banquets està separada del restaurant i disposa d’un ampli jardí i una gran sala amb capacitat per a 300 persones. El jardí és ideal per fer aperitius i inclús per sopar sota la llum de la lluna.\nTot i tenir una gran capacitat també s’acullen esdeveniments més petits a partir de 50 persones.\nTambé disposa d’un gran aparcament a l’entrada de la finca.\nCal Blay creiem fermament en el Penedès, una terra que ens ha vist créixer com a empresa i com a persones.\nLes nostres propostes estan pensades pels amants de la gastronomia i els bons vins.\nDeixa’t seduir pels sabors i aromes d’aquesta terra i gaudeix d’un bon àpat al Mirador de les Caves. Visita el Penedès!\nEl complex es troba a la localitat de Subirats (Barcelona), envoltat d’un exuberant entorn natural, amb unes privilegiades vistes al massís de Montserrat.\nCtra. d’Ordal a Sant Sadurní Km.3.8 · 08739 Els Casots – Subirats


Notícies - L'EMD de Valldoreix recorda la prohibició de llençar coets durant les revetlles\nUn bomber apaga el foc d'un contenidor de paper / Font: Pau Johé\nel 19/jun/13 Cristina Mur Societat PDF\nL'EMD avisa, un any més, que no es poden llençar coets i altres artefactes pirotècnics que siguin projectables i no controlables durant les revetlles de Sant Joan i Sant Pere. Ho ha fet a través d'un ban municipal on es recullen consells i advertiments adreçats als veïns. Llençar cigarretes enceses i llumins sense apagar prop de zones boscoses, cremar brossa, fer foc al bosc per cuinar, així com l'encesa de foc a menys de 500 metres de qualsevol zona forestal, són altres restriccions imposades.\nLa propera celebració de les revetlles de Sant Joan i de Sant Pere i la situació d'alt risc d'incendi que es decreta a Catalunya durant els mesos d'estiu, ha motivat l'EMD a editar un nou ban municipal on es recullen consells i advertiments adreçats als veïns de cara a les revetlles de Sant Joan i Sant Pere.\nLes mesures adoptades per l'entitat municipal, però, van més enllà. En els darrers mesos s'ha treballat en la neteja del sotabosc i de les rieres, i en la realització de franges de seguretat en urbanitzacions i camins de la xarxa viària de Valldoreix.\nA banda de les recomanacions suggerides, l'EMD recorda als veïns que, en cas d'urgència, truquin al telèfon d'emergències (112).


Two-Bedroom Holiday home in Væggerløse 38 Vaeggerlose Dinamarca - Ofertes d'hotels amb els MILLORS DESCOMPTES EN LÍNIA\nMés informació sobre Two-Bedroom Holiday home in Væggerløse 38\nAl visitar Boto, vosté es sentirà com a casa a Two-Bedroom Holiday home in Væggerlose 38, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nTwo-Bedroom Holiday home in Væggerlose 38 ofereix un servei impecable i compleix amb totes les exigències dels més experimentats viatgers. Els clients de l'hotel poden gaudir de aparcament de cotxes.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Boto, faci de Two-Bedroom Holiday home in Væggerlose 38 la vostra llar.


IB3 | Més de 20 persones traspassen la barrera dels 100 anys a Menorca\nMés de 20 persones traspassen la barrera dels...\nPortada > societat > Més de 20 persones traspassen la barrera dels 100 anys a Menorca\nMés de 20 persones traspassen la barrera dels 100 anys a Menorca\nÉs l'illa amb la població més envellida de les Balears, on ja hi ha més persones majors que infants\nEn els darrers 8 anys, la població centenària ha augmentat un 60% aquí a les Illes. A Menorca n’hi ha 1 per cada 5.000 habitants. I la previsió és que, d’aquí a 50 anys, aquesta xifra es multipliqui per 27. De fet, Menorca té la població més envellida de les Balears. Hi ha més majors de 65 que naixements.\nA Ciutadella, actualment, ja hi ha 8 persones que han trespassat la barrera dels 100 anys. A Cala Blanca viu Conxa Villalonga. El passat mes d’agost va fer 105 anys. La seva salut és com la d’una dona de poc més de 80. Acompanyada dels seus fills, recorda que, quan era jove, ningú arribava a la seva edat.\nPerò a Menorca ja hi ha més majors de 65 que menors d’edat. Això fa que cada vegada hi hagi més majors atesos a geriàtrics o centres de dia. De fet, el nombre de centenaris ha augmentat un 60% els darrers 8 anys a les Balears. Segons l’anuari d’envelliment, es calcula que d’aquí a 50 anys, el nombre de centenaris es multiplicarà per 27.


El TC denega la suspensió de la presó a Carme Forcadell per la gravetat de la pena – Marfanta\nEn relació amb aquest criteri de gravetat de la pena, aquest tribunal adopta com a directriu inicial la que la pena se situï per sobre o per sota de la frontera dels cinc anys de presó, que és la que li serveix al legislador penal per diferenciar entre les penes greus i les menys greus. Per tant, “és una condemna penal greu, de més de cinc anys de presó, que, en aquest cas, és, a més, superior al doble del límit de gravetat establert per la doctrina d’aquest tribunal”. En conseqüència, “l’adopció de la mesura de suspensió sol·licitada suposaria una pertorbació greu d’un interès protegit constitucionalment, com és el de la garantia de l’efectivitat de l’actuació dels poders públics, en aquest cas del poder judicial.\nPel que fa al motiu també al·legat que el compliment de la pena podia tenir per a la greu situació de salut derivada de la pandèmia provocada pel coronavirus covid-19, la interlocutòria assenyala que el tribunal és conscient del greu problema que afecta la salut pública col·lectiva i també a la salut individual de cada ciutadà. No obstant això, “és notori que el perjudici a què fa referència la demandant no està connectat a les resolucions objecte d’impugnació en la demanda principal, sinó a la pandèmia a què s’ha fet referència”.\nAixò vol dir que “tractant-se d’una persona que compleix condemna privativa de llibertat en un centre penitenciari, la concreta compatibilitat entre el compliment de la pena i la salut de qui roman internat a l’establiment exigeix un exercici de ponderació que correspon realitzar a les autoritats penitenciàries, sota el control de l’òrgan judicial competent, que no és aquest tribunal”.\nTags: Baix EbreCarme ForcadellCatalunyaPolíticaTribunal ConstitucionalXerta\nLa planta de transferència de l’Aldea ja pot gestionar 4.000 tones d’envasos cada any\nL'hospital de la Santa Creu de Jesús ja té 28 positius i Salut registra un brot a Amposta\n'Vampirs a Gandesa!', l'exposició de l'Any Perucho arriba a la Terra Alta


Territori – RÀDIO FUTURA . – laveujovetv.cat\n14 gener 2015 Leave a Comment Written by Artur\nArriba ja el moment en què acomiadem de manera, diguem-ne, temporal als Ràdio Futura.\nHem repassat algunes de les seves cançons (no totes, ni molt menys!!).\nAlguna potser no l’havies escoltat mai si no eres seguidor habitual de la banda. És per aquesta raó que el darrer programa el dediquem als temes que sí van donar a conèixer el grup a nivell no sols nacional sinó, fins i tot, internacional.\nDe ben segur que, si no totes, més d’una i de dues, haureu escoltat. Va per vosaltres Territorials…\nActualitat Local-Comarcal, General, Montblanc, Programes


Responsabilitat social | Associació per a les Nacions Unides a Espanya - ANUE - UNA-Spain\nInici » Institució » Responsabilitat social\nLa Responsabilitat Social Corporativa (RSC) és el compromís voluntari que les empreses fan per a la millora social, econòmica i ambiental.\nLa RSC vol anar més enllà del compliment de les lleis i les normes, donant per descomptat el seu respecte i el seu estricte compliment. Sota el concepte d’administració i de management s’engloben un conjunt de pràctiques, estratègies i sistemes de gestió empresarials que persegueixen un nou equilibri entre les dimensions econòmica, social i ambiental.\nLa RSC és sinònim de transparència dels inversors, de bon govern de les societats cotitzades, codis ètics, iniciatives d’acció social i mecenatge cultural, entre d’altres iniciatives. Les organitzacions socials desenvolupen la seva missió alhora que estableixen vies de comunicació amb l’Administració i les empreses.\nConscients de la importància de donar suport, estimular i difondre aquest model d’organització corporativa, l’Associació per a les Nacions Unides, com a membre fundador del Pacte Mundial a Espanya, va començar a desenvolupar l’any 2005 el projecte Territori Socialment Responsable (TSR), tot intentant aplicar els objectius del Global Compact, signat el 2000 a les Nacions Unides. El concepte de TRS inclou els àmbits de:\nResponsabilitat Social de les Empreses (RSE), pel desenvolupament de polítiques de millora de les empreses davant de la societat.\nResponsabilitat de l’Administració Pública (RSA), dins del sector públic, per a la cohesió social i el desenvolupament de bones pràctiques.\nHan estat precisament en els sector públic i de l’àmbit local dels municipis on s’han centrat els esforços de l’ANUE.\nDes de l’any 2004 hem treballat la responsabilitat territorial col·laborant en la autodiagnosis de les administracions dels ajuntaments de Mataró, Sitges, Vic, els Monjos, Gelida, Sant Sadurní i Vilafranca.\n7 de març de 2013: Jornada “Inversions responsables: Empreses i cooperació Internacional al Desenvolupament”\n28 de novembre de 2011: Seminari “La Responsabilitat Social de les Empreses en el marc de les Nacions Unides”\nEl projecte de Barris Responsables va sorgir de l'interès per treballar els aspectes vinculats a la Responsabilitat Social des d'una perspectiva molt estretament vinculada al barri, i posant accent en la interrelació entre les parts i en els beneficis que pot aportar a la comunitat.\nPublicació del dossier El Barri, Territori Socialment Responsable, que recull les bones pràctiques de responsabilitat social d’empreses i organitzacions en els barris en els quals s'ha treballat amb la intenció d’afavorir un territori socialment responsable.\nPodeu descarregar el llibre en PDF aquí\nBarri de la Ribera – Sant Pere (Fundació Comtal, René + que electrodomèstics, Pintures Solà)\nBarri de Gràcia (Centre Moral, La Salle, Coordinadora de Festes, Novell, Clínica el Remei, Cafès Caracas)\nBarri de Sant Antoni (Moritz, )\nDurant el 2010 s'ha desenvolupat a nous barris, com a continuació del projecte pilot desenvolupat anteriorment al barri de la Sagrada Família, com una proposta molt vinculada als interessos i dinàmiques del barri. L'Associació per a les Nacions Unides com a entitat promotora de la iniciativa, ha liderat el projecte, amb el suport tècnic de Josep Maria Canyelles, expert en RS, i amb el suport de la Regidoria de Drets Civils de l'Ajuntament de Barcelona.\nS'han identificat empreses i organitzacions amb pràctiques socialment responsables de diferents barris de Barcelona.\nS'han fet fitxes de bones pràctiques d'RS d'una selecció d'aquestes empreses i organitzacions, procurant garantir una certa diversitat, i sempre d'ens molt vinculats al barri\nS'ha mantingut el web del projecte, www.barrisresponsables.cat\nEl barri, territori socialment responsable és un projecte per desenvolupar el concepte TSR aplicat a barris de la ciutat de Barcelona.\nEs tracta d'una iniciativa promoguda per l'ANUE amb el suport de la Regidoria de Drets Civils de l'Ajuntament de Barcelona.\nEn aquesta primera etapa del projecte hem desenvolupat el mapeig de responsabilitat social del barri de la Sagrada Família, desenvolupant les fitxes de bones pràctiques de la Fundació Claror, l'establiment Donaire,i l'Escola de Música Accent.\nL'Associació per a les Nacions Unides a Espanya està adherida al Pacte Mundial de les Nacions Unides, i és membre fundador del Pacte Mundial a Espanya des de 2005.\nAnualment presenta el seu informe de progrès on demostra el seu compromís amb els 10 Principis del Pacte Mundial de les Nacions Unides.\n-Podeu llegir l'Informe de progrès de l'ANUE 2013 i el anteriors al web de Red Española del Pacto Mundial.\n-"Arquitectos de un mundo mejor", article de l'ANUE publicat al web de Red Pacto Mundial España l'octubre de 2013


– Teatre Musical – ALICE IN WONDERLAND The Musical – Teatre Gaudí (🐌🐌+ 🐚) – 19/05/2016 |\n– Teatre Musical – ALICE IN WONDERLAND The Musical – Teatre Gaudí (🐌🐌+ 🐚) – 19/05/2016\nDijous vam anar al Teatre Gaudí per tal d’aprofitar l’oportunitat de veure aquest musical de petit format de la companyia Escapade Theatre.\nBasat en el conte d’Alicia en el País de les Meravelles de Lewis Carroll, adaptada i dirigida per Sue Flack està representada en angles amb subtítols en català.\nValorem molt el fet de programar aquesta producció en anglès i ens va agradar molt particularment el vestuari i la posada en escena, però considerem que no es tracta ben bé d’un musical, o del que nosaltres entenem com a musical, ja que de fet és una obra de text amb algunes cançons i molta imaginació.\nPer celebrar els 150 anys del conte de Lewis Carroll, Escapade ha creat aquest espectacle, que segons indiquen en el programa de mà “té un especial toc musical i de bogeria. Impactant, irreverent, sexy i valent: un conte de fades victorià amb un gir molt modern!”\nÉs un conte que per alguna estranya raó mai no ens ha arribat, ni de petits vam acabar mai d’entendre’l. Conscients de què és una història universal i que ha de fer volar la imaginació amb la gran quantitat d’endevinalles i enigmes, de preguntes sense resposta i màgia que conté, l’hem trobat sempre massa allunyat de nosaltres. I ens ha tornat a passar en veure aquesta nova proposta.\nÉs la història de la petita Alice Liddell (una magnifica Jamie Lerner), que una tarda, avorrida, veu passar un conill blanc corrent amb un rellotge perquè no vol arribar tard …. Ho segueix fins al seu cau i sense pensar-ho entra i cau en un món d’aventures: s’encongeix, creix, coneix a una duquessa, juga al croquet amb la Reina de Cors, és jutjada per un tribunal de naips….\nUn conte que no és per a nens i que ens parla de l’adolescència, on tot es torna inestable i contradictori. El cos canvia de tal manera que no el reconeixes i el teu entorn canvia en proporció als teus canvis, un món adult que deixa de ser el teu refugi per convertir-se en un món hostil en el qual has de trobar el teu lloc.\nSegons indiquen en el programa de mà, l’estil emprat per la companyia per aixecar aquest espectacle és l’anomenat steampunk, un subgènere nascut dins de la ciència-ficció, un moviment artístic retro-futurista. Un subgènere literari basat en realitats fictícies i que s’inspira bàsicament en l’obra de Julio Verne i que aquí s’incorpora a l’àmbit teatral.\nEscapade Theatre va estar fundada a Barcelona l’any 1991 per Sue Flack i Caspar.\nSue Flack va néixer a Londres on va estudiar interpretació i art dramàtic al Drama Centre London. Va muntar la seva pròpia companyia, de la que és directora artística. Des del 1990 viu a Barcelona. També és directora artística d’IPA Productions, una empresa de teatre en anglès per a escolars fundada l’any 1997.\nCaspar va néixer a Leeds i va estudiar interpretació a The Actors Institute i amb Teatre de Complicité i a la companyia de Peter Brook. Completa els seus estudis d’art de circ i mim a The Mime Centre i Fooltime a Anglaterra. Va arribar a Barcelona l’any 1991. Va treballar com a actor a l’obra “Dinner for One” que vam poder veure al Tantarantana al gener del 2014.\nSens dubte una bona proposta que no hem pogut valorar com cal per la nostra reconeguda mancança de l’anglès.\nAdaptació i dirección: Sue Flack\nMúsica: Julian Jahanpour, Dave Holmes, Nigel Haywood i Adam Valentine\nIntérprets: Adam Valentine, Annie O’Callaghan, Ben Sbuttoni, Daniel Ewing, Jamie Lerner, Julian Jahanpour, Lee Partridge, Marina Xeix, Mark Aspinall, Natacha Elmir, Sharlene Halbert i Shivy Sheehan.\nDisseny d’escenografia: Judit Colomer\_ Llums: Tony Murchland \_ Vestuari i atrezzo: Infestum \_ Coreógrafia: Ana Micó, Naty Giménez\_ Maquillatge: Mariajo Labrador, Deb CartwrightLong,Jessica Álvarez \_ Fotos i vídeo: Westudio.cat \_Disseny gràfic: Derek Zinger \_ Premsa I Verkami: Jaume Pàmies \_ Regidoria : Neema Lahon.\nAquesta entrada s'ha publicat en Teatre, Teatre Musical i s'ha etiquetat amb ALICE IN WONDERLAND The Musical, Escapade Theatre, Jamie Lerner, Lewis Carroll, Sue Flack, Teatre Gaudí el 22 de maig de 2016 per Miquel Gascon.\n← – Roda de premsa – presentació programa GREC 2016 – Òpera – I CAPULETI E I MONTECCHI (🐌🐌🐌🐌) de Vincenzo Bellini – Gran Teatre del Liceu – 20/05/2016 →


Potries ja compta amb un punt de recàrrega per a vehicles elèctrics\nInicio Comarques Potries ja compta amb un punt de recàrrega per a vehicles elèctrics\nL’ajuntament de Potries ha procedit a la instal·lació de dues places específiques d’estacionament de vehicles elèctrics amb un punt de recàrrega per a ús públic, just davant de l’edifici consistorial, gràcies al Programa d’Estalvi i Eficiència Energètica en el transport, T29B – Infraestructura de recàrrega per a vehicles elèctrics, amb el suport de l’institut Valencià de Competivitat Empresarial (IVACE).\nEl municipi se suma d’aquesta manera a la iniciativa impulsada per GVA IVACE, de promoure i fomentar la mobilitat sostenible i a millorar la qualitat ambiental dels pobles a través de polítiques actives d’estalvi i eficiència energètica en el sector del transport, que contribuïsquen a la reducció del consum energètic i a la disminució de les emissions de gasos d’efecte d’hivernacle i gasos nocius.\nL’alcaldessa de Potries, Assumpta Domínguez, ha explicat que “amb aquesta instal·lació avancem cap a un model de transició energètica fonamentat en la reducció de les emissions de CO2 a l’atmosfera. Un compromís assolit a l’inici de la legislatura mitjançant la firma del Pacte de les Alcaldies pel Clima i l’Energia, que anem desenvolupant de forma progressiva”.\nLa primera edil ha reiterat “l’aposta de Potries per l’ús de les energies netes i renovables com una de les mesures imprescindibles per a frenar els efectes de l’escalfament del planeta”. En eixe sentit Domínguez ha recordat que el subministrament elèctric de tots els edificis públics procedeix d’energia verda després del canvi de l’empresa subministradora.\nL’Ajuntament també disposa d’una ordenança municipal que regula les bonificacions fiscal de l’impost de circulació del 30% per a vehicles híbrids i del 50% per als elèctrics.\nMesures que es complementen amb altres accions com ara la renovació de la lluminària a baix consum dels edificis i instal·lacions públiques així com dels carrers i vies i que han permés una reducció de la factura elèctrica, a més de minimitzar l’impacte dels consums sobre el medi ambient.\nArtículo anteriorRequena abre la matrícula de los Cursos Aula Abierta 2019\nArtículo siguienteLas construcciones de “piedra en seco” de Llíria reciben la denominación de Patrimonio Cultural Inmaterial de la Humanidad\nXeraco habilita un «punt violeta» a la biblioteca\nGandia destinarà 189.000 euros a millorar l’accessibilitat de vianants entre la ciutat i l’hospital comarcal


Tendències 2021 al món digital - LaPometa Agencia\nTendències 2021 al món digital\nConsells i trucs - març de 2021\nCom es presenta el món digital al 2021?\nEl món digital segueix i seguirà amb la seva tendència ascendent durant tot l'any 2021. Passat el primer trimestre de l'any, tots els informes i notícies que han passat per les nostres mans, tenen raó. Com sempre, Pren nota del detall del que hem pensat que és més important per a tu. La tendència al món digital segueix i seguirà sent notícia durant tot l’any 2021. Per descomptat, això ja no sorprèn a ningú. Les dades generals de tantíssims informes publicats ja està a l’abast de tothom. Hi ha detalls destacables que no pots deixar de banda a l’hora de plantejar la teva estratègia digital com a Marca.\n2021: L’any del Baby Boom digital.\nUna forma de resumir en una frase el que ens presenta el 2021 al món digital. Tots volem ser-hi i sigui com sigui. Per demanar que no quedi: tenir presència on-line i obtenir resultats, sense invertir? Apostar pel món digital suposa invertir recursos i llançar-se amb “tot”. Important: les idees clares. És una inversió i hem de saber que no serà a curt termini. Abans de tot, aclarir que, com a món digital, entenem els diferents canals com un únic conjunt. Les webs i xarxes socials d’una marca es complementen entre si. Actualment és difícil que funcionin per separat. No oblidem que a XXSS ens trobem una arma de doble fil: es tracta d’un canal més d’atenció al client que és públic i a temps real. Això influeix moltíssim sobre la nostra imatge. Entrant en matèria, et deixo algunes directrius a tenir en compte a l’hora de treballar els teus canals digitals. Toca actuar en funció a l’evolució del comportament de l’usuari. Això s’ha convertit en una lluita per l’adquisició de clients. Les empreses que ja tenien presència digital han canviat la seva estratègia de contingut o de comunicació amb la seva comunitat. Ja no lideren converses. Encaixen els seus continguts per participar-hi. Tampoc parlen únicament dels seus productes o serveis. Segons l'informe dehootsuite els “marquetinians” apostaran aquest any per les plataformes d’Instagram, Facebook, YouTube i LinkedIn. Seguint aquest mateix ordre. Plantegen, molt seriosament, treballar basant-se a una estratègia prèviament treballada i adaptada a l’evolució del comportament de l’usuari. Pren nota dels següents consells que et deixo a continuació.\nHumanitza la teva marca.\nTambé hem sentit parlar d’aquest concepte. És uns dels must que proposo per aquest any. Toca transmetre que darrere de la teva marca, la teva empresa, el teu negoci, etc. Hi ha persones com tu i jo que tenen una història al darrere i lluiten diàriament per seguir endavant amb les seves vides. Empatitzaràs amb la teva comunitat. Sobretot, ESCOLTA. Comparteix “moments”, situacions del dia a dia de persones reals.\nNo descartis el consum passiu de contingut. És una manera més de treure partit a les teves xarxes socials: crea i profunditza vincles.\nNo "tinguis ansies" que es comparteixi tot el que publiques . L'abast i les reaccions són objectius d'interacció molt més realistes que la participació massiva. Aporta valor a la teva comunitat, la resta arriba per si mateix. Les dades ens ho expliquen\n· Més del 70% de les marques arriben de manera més eficient als seus potencials.\n· Quasi el 80% de les marques han contribuït a la millora de reputació de la marca.\nLes Xarxes Socials es consoliden com una font més d'informació Ja és una realitat que la majoria de visites directes a les webs de les marques arriben a través de les seves xarxes.\nTingues en compte el Boomers com a nova generació amb activitat digital en auge.\nUna generació ignorada fins ara en l’àmbit digital cobra molta importància i hem de tenir-la molt present com a comprador potencial digital. Sí, els coneixem com a Boomers . Parlem d'un públic considerat, fins ara "massa gran" per a tenir-lo en compte al món digital. Doncs bé, aquest segment, en la seva majoria, ja manega Smartphones en més d'un 70 %. Fan compres online, tenen molt clar el que volen, com buscar-ho, etc. I els seus valors de compra es basen més en qualitat de producte i en exclusivitat de serveis. No els hi tremola el pols quan parlem de preu perquè han trobat el que buscaven. Són molt susceptibles a convertir-se en clients fidelitzats de Marca.\nEn què modifica això les nostres estratègies? A l'hora de segmentar els nostres públics per a les nostres campanyes o publicacions, el valor "edat" ja no és tan efectiu com abans. Ja que és un grup digitalment actiu que "s'ha posat les piles" durant l'últim any. Llavors, com he de segmentar els nostres públics? Hem d'anar a interessos, necessitats, comportaments de navegació, remarketings, etc.\nCom gestionar tot això d'una manera efectiva?\nA La Pometa t’ajudem a millorar la teva estratègia comercial per arribar al públic que t’interessa. Unifiquem tots els teus canals de comunicació digital perquè estiguin alineats i així, el teu target arribi i visiti la teva web trobant el que busca. No vull tancar aquest article sense mencionar El cas de subhasta de Google i Facebook Una mala gestió?, per part de qui? Com està regulat el mercat de les licitacions en aquestes plataformes? Ho deixo obert a la vostra opinió.


Posted by raulbeneitez on 17 enero, 2018 in Vàries activitats\n“El millor regal que podem fer a una altra persona no és només compartir-hi les nostres riqueses, sinó revelar-li les seves pròpies”.\nCurs endavant a l’Escola de música de la Pia de Moià.\nNou taller d’apropament a la interioritat mitjançant diferents llenguatges artístics, a la Cova de Sant Ignasi, i en sintonia amb l’Equip de Formadors de la Cova. 29 de gener.\n2 i 3 de febrer. Nova participació a les Jornades de Pastoral (FECC) amb la proposta “El cant dels mots és Paraula”. (Diferents recursos musicals i poètics en clau pastoral i d’apropament a la interioritat)\nCelebrem que som «votables» als Premis Enderrock del 2017 (categoria cançó d’autor) amb el disc «Al caient de la nuesa» (Casafont Records). gravat i produït per Sergi Torricelli i Ramon Pujol.\nAmb Toni Romero Sanchez al contrabaix/guitarres, i Litus Tatjé Isart a les percussions i a les aigües…\nSi el voleu escoltar ho podeu fer a… spotify, com d’altres.\nSi el voleu votar… ho podeu fer a\nGràcies també a «Galàxia management» pel bon tràfec i cura.\nAquest proper dissabte dia 20 de gener, serem amenitzant a La Selva del Camp.\nLa poesia dels objectes


23a Edició 2018-2019\n/Festa Major de l'Estudiantat\n/23a Edició 2018-2019\nFesta Major de l'Estudiantat 2018/2019\n23a edició de la Festa Major de l'Estudiantat de la UDL\nEl Consell de l’Estudiantat de la Universitat de Lleida (CEUDL) s'encarrega d'organitzar la #FMUdL2019. Tradicionalment s'ha ofert a les promocions d’últim curs ocupar-se de les barres durant la festa per aconseguir recursos pel seu viatge de fi de curs, les orles de fi de grau, projectes amb sensibilització social, entre altres.\nA les 11.00 h del matí s’aturaran totes les classes a tots els Campus de la UdL per donar inici a la Festa Major de l’Estudiantat del Curs 2018-2019. Es realitzaran activitats durant tota la jornada fins les 02.00 h de l’endemà.\nSense més preàmbuls, us presentem tots els detalls de la nostra festa:\nSeguint l'èxit de les Festes Intecampus de Cappont i de l'Agrocalçotada, la #FMUdL2019 comptarà amb un concurs de música a través de la Plataforma Jump2Músic. Grups de música i artistes de Lleida i comarques podran pujar a l'escenari i demostrar el seu talent. Per primer cop a la Festa Major de l'Estudiantat de la UDL podrem gaudir de més de 12 hores de música en directe de forma ininterrompuda. Els artistes del concurs compartiran escenari amb les actuacions de Ciniko (22.45-00.00 h), Kalos & Chusterfield (21.20-22.20 h) i Xavi Sarrià (22.00-23.30 h).\nPer facilitar poder-vos quedar pel campus durant tota la jornada, podreu adquirir tiquets de paella popular per dinar (4 EUR) i entrepans calents i freds per sopar (3’50 EUR) a les barres de la Festa Major. Tots els aliments estaran preparats per professionals de l’alimentació que vindran expressament!\nLes promocions d'estudiants que s'encarreguen de les barres amenitzaran la festa organitzant tot d'activitats durant la jornada: DESCARREGUEU-VOS AQUÍ L'HORARI D'ACTIVITATS!\nFeu una ullada als comptes d'Instagram de les barres per tal d'apuntar-vos a les activitats:\n1. BARRA PSICOLOGIA: @barrapsicologiaudl\n2. BARRA ETSEA: @festesagronoms\n3. BARRA EPS-IAESTE: @iaeste.lleida\n4. BARRA FISIO-INFE-CAFE+FISIO: @antisaludl\n5. BARRA MEDICINA: @santabutifarrada\n1. Taller de Lettering Cal·ligràfic, a càrrec d’Annel Vare Illustration, i Cal·ligrafia Xinesa a càrrec de Rocío Donés Rojas, organitzat per l’Institut de Llengües. A les 11.15 h a l’Ed. Polivalent.\n2. Punt reBICIcla on podreu aprendre a reparar la vostra bicicleta de forma gratuïta (punt informatiu + reparació). Tot el matí al Campus de Cappont.\n3. Taller SOBRE INFECCIONS DE TRANSMISSIÓ SEXUAL (STAND, SCAPE-ROOM, PHOTOCALL i JOC DE PASSAPARAULA). De 17.00 a 21.00 h a l’Ed. Polivalent.\nLes persones que participin en l’SCAPE-ROOM rebran una xapa «I ♥ Paracontar» del Sr. Postureig de Lleida. També es farà un concurs a Twitter. Feu-vos la foto al Photocol i poseu el hashtag "#NoVullITS". El guanyador o guanyadora del concurs s'endurà un pack d'expriències La Vida es bella ¡A todo gas!, valorat en 89 EUR. Entre totes les fotografies etiquetades amb el hashtag #NovullITS es farà una tria i se'n deixaran dues perquè la gent les pugui votar amb like o RT i d'aquí sortirà el guanyador!\nAquesta activitat s’organitza pel Grup d’ITS del Departament de Salut a Lleida. S’emmarca en un estudi d’hàbits sobre relacions sexuals i ús del preservatiu. S’ha detectat un augment de la incidència d’ITS en la població de 20 a 29 anys de Lleida i a la resta de l’Estat. Per posar-hi remei, l'Associació Antisida de Lleida també tindran un estand on repartiran kits de protecció.\n4. Recollida de signatures per la Iniciativa Legislativa Popular per la rebaixa dels preus públics. Durant tota la jornada podreu trobar una paradeta amb diversos voluntaris perquè pugueu signar per la rebaixa dels preus públics universitaris, els més cars de tot l'Estat!\nEls responsables i els membres de les barres han rebut formació per part NitsQ i del Centre Dolors Piera, per fer una festa lliure d'agressions sexistes i vetllar pel consum responsable de begudes alcohòliques. Hi haurà tres PUNTS LILA ben identificats. Si algú viu una experiència desagradable, rebrà l'assessorament i suport necessari.\nCONVOCATÒRIA PER A L’ASSIGNACIÓ DE LES BARRES A LES PROMOCIONS UNIVERSITÀRIES:\nEl Consell de l’Estudiantat de la Universitat de Lleida (CEUDL) s'encarrega d'organitzar la #FMUdL2019. Tradicionalment s'ha ofert a les promocions d’últim curs dels estudis de grau oficials i propis de la UdL i dels seus centres adscrits presents a Lleida ocupar-se de les barres durant la festa. L'objectiu és que puguin aconseguir recursos pel seu viatge de fi de curs, les orles de fi de grau, projectes amb sensibilització social, entre altres.\nPer primer cop, aquest curs 2018/2019 s’ha contactat amb Gerència per fer una bona gestió de les fiances. Aquestes s’ingressaran a un compte corrent de la UdL i es destinaran únicament a cobrir els riscs de la festa. Tanmateix, s’ha previst que les barres facin una aportació per contribuir a les despeses de la FME-UdL per poder oferir millors serveis i grups de música.\nResolució de la comissió de selecció.


Vins i vinyes – Mas Ponsjoan\nEl procés comença en un dels punts més importants: la verema o ‘veimar’ (denominació Calongina) durant el mes de setembre. Es realitza en el moment òptim de maduració, única i exclusivament del raïm produït al Mas. Realitzem la collita per varietats per tal d’aconseguir el millor raïm. Continuem amb un premsat acurat dels gotims, sencers, amb una premsa horitzontal pneumàtica amb la pressió justa i necessària per obtenir un most de qualitat. Aquest s’acumula a una tina oberta tradicional i d’aquí al bocoi (bota de 720 L.) prèviament netejat i desinfectat amb aigua i un sofrí (metxa de sofre). La fermentació es fa espontàniament dins el bocoi amb els llevats naturals de la vinya i el celler, mai d’artificials afegits.\nDurant els mesos d’hivern es realitza un trasbals per separar el vi dels sediments de la fermentació, ja clarificat per decantació i l’acció del temps. En aquest procés s’aprofita per realitzar el cupatge dels vins amb les diferents varietats a la tina i netejar i desinfectar els bocois altre cop per tornar-hi el vi definitiu.\nEn cap moment de l’elaboració hi ha manipulació del vi. El gas del sofrí mai entra en contacte amb el most o el vi i serveix com a reductor, protector i conservant. Tampoc es clarifica o es filtra el vi amb mètodes forçats o químics.\nS’embotella en ampolles de cava i amb tap de suro natural per assegurar una respiració tranquil·la del vi i es guarden al celler en condicions d’humitat i temperatura idea.\nDes de 3 mesos a un any dins el bocoi i amb unes setmanes de barrica de roure abans d'embotellar.\nNegre : Negre calmet + Ull de llebre + Monastrell\nRosat : Garnatxa + Abeller + Roig + Negre Caïm\nBlanc : Malvasia de Calonge + Xarel·lo + Mollí + Garnatxa rossa.\nEmbotellats al novembre per provocar, dins l’ampolla, una fermentació natural dels sucres restants de la fermentació en bocoi. Es col·loca una corona de reforç pel gas produït dins l'ampolla.\nRosat alegre: Garnatxa rossa + Monastrell\nBlanc alegre: Garnatxa blanca + Picapoll + Blanc d’en Caïm + Picapoll Moscatell\nVi escumós ancestral\nEmbotellats a l'octubre per provocar, dins l'ampolla, una fermentació natural ràpida (racó més temperat) dels sucres restants de la fermentació en bocoi. Es col·loca una grapa de reforç al tap de cava pel gas produït dins l'ampolla.\nBlanc escumós ancestral: Malvasia de Calonge + Xarel·lo + Mollí + Garnatxa rossa\nRosat escumós ancestral: Garnatxa + Monastrell\nEs deixen fermentar una part dels sucres per tallar el procés de fermentació, quedant així part dels sucres naturals al vi.\nGarnatxa : Garnatxa negra + Garnatxa rossa + Garnatxa blanca\nVi vell 'polsoses'\nS'envelleixen un any en barrica (225L.) de roure francès. Embotellat i guardat durant 2 anys més.\nNegre: Jaqué + Ull de llebre + Monastrell\nBlanc cúpric: Malvasia de Calonge + Xarel·lo + Mollí + Garnatxa rossa\nVi vell Jaqué\nS'envelleix un any en barrica (400L.) de roure francès. Embotellat i guardat durant 2 anys més.\nSols jaqué: “monovarietal” de Jaqué.\nLes vinyes estan situades en terrenys francs argilosos amb poc pendent i presència de còdols, fet que els dona un bon potencial de nutrients i reserves d’aigua. El clima suau per proximitat al mar, el sol i la tramuntana típica de l’Empordà donen unes característiques molt bones al raïm.\nUtilitzem una gran diversitat de varietats, la majoria d’elles autòctones i prefil·loxeres del poble. Empeltades per nosaltres mateixos, com van fer els nostres avantpassats, per mantenir-les generació rere generació.\nEls ceps estan distribuïts a 4 vents, a 2,25m entre línies i 1,5m entre ells. Els podem amb el sistema tradicional, vas obert amb 5 braços amb dos gemmes vistes pel nou creixement de les tòries. Respectem, la majoria de l’any, la coberta vegetal espontània realitzant només dues llaurades l’any, una per descalçar el terreny abans de les pluges de primavera i una altra per calçar-lo després.\nPer fertilitzar no utilitzem cap mena d’adob químic, només matèria orgànica de les restes triturades de la poda.\nLa protecció de la vinya es realitza majoritàriament amb els fitosanitaris tradicionals (i ara emprats en agricultura ecològica) com el caldo bordelès per al míldiu i el sofre per a l’oïdi. No s’utilitzen fitosanitaris agressius per als insectes plaga ja que no són un problema. Mai hem utilitzat herbicides per al control de les herbes perquè sempre ho hem fet manual i mecànicament.


IVAM - Institut Valencià d'Art Modern | Celebració del Dia dels Museus\nMúsica en l'IVAM\nAmb motiu de la celebració del Dia Internacional dels Museus, el dilluns 18 de Maig, l'IVAM organitza una sèrie d'activitats destinades a obrir el seu espai a un públic interessat en les vinculacions dels museus contemporanis amb l'educació, la societat i la cultura.\nLes activitats estan programades des del dissabte 16 de maig, amb una jornada dedicada a la idea de museu com a institut. El diumenge 17 de maig les activitats estaran centrades en el públic familiar. El dilluns 18 de maig serà un dia dedicat als escolars. L'entrada a les exposicions i les activitats programades són gratuïtes\nDestinació IVAM. De les escoles al museu\nActivitat dissenyada per a escolars, que permet endinsar-se en un viatge sorprenent per les dependències de l’IVAM. S’inicia l’acció amb la gran marxa a l’IVAM que, a manera de cercavila, pretén consolidar la idea en els participants que a uns pocs passos del seu col·legi es troba un espai que també pensa i treballa per a ells. Els grups arribaran a peu i seran rebuts en l’IVAM per a fer-los partícips d’un viatge original en el qual primer se’ls farà lliurament del passaport necessari per a anar completant les etapes marcades dins del centre. Com és, Què conté i Para què serveix, seran les preguntes a les quals hagen de respondre els escolars al seu pas pels espais proposats.


wiki d’abby pollock, edat, xicot, valor net. abans i després - Esportistes\n//Wiki d'Aby Abby Pollock, edat, nòvio, valor net. Abans i Després\n19 d’agost de 2019 659\n1 Qui és Abby Pollock?\n2 Vida primerenca i educació: Créixer a Toronto\n3 La inanició, la inseguretat i el canvi de la seva vida per sempre\n4 Convertir-se en culturista i molt més\n4.1 Com va canviar la seva visió de la formació i la nutrició?\n5 Vida personal: Té Abby Pollock un xicot?\n6 Mesures del cos: el nivell que és alt d'Abby Pollock?\n7 Valor net: Quina riquesa té Abby Pollock?\n8 Presència en línia\nQui és Abby Pollock?\nNascut en una data no especificada el 1994, a Toronto, Canadà, Abigail 'Abby' Pollock és una personalitat canadiana de mitjans de comunicació social de 24 i 25 anys, influencer, entrenador personal, competidor físic i culturista. Es va fer famosa a través dels seus programes d’exercicis, consells i plans d’àpats, molt considerats a la indústria de la fitness. Tanmateix, per primera vegada es va fer coneguda amb el seu augment de pes. Durant tota la seva vida, Abby estava insegura sobre el seu cos i, de vegades, es va morir de fam intencionalment només perquè tenia por de guanyar pes. En un moment donat, va trotar durant diverses hores cada dia, cosa que va dur a ser encara més prima. Després de llegir informació sobre fitness i nutrició en línia, va donar vida a la contractació d’un entrenador i va fer una crònica del seu progrés a les xarxes socials, cosa que va inspirar a moltes persones que tenien els mateixos problemes. Des d’aleshores, Abby s’ha convertit en un culturista professional, competint a la categoria Physique.\nQuè en penseu de l'aspecte de gala de Kim K's? . Faig un vídeo sobre ell perquè * òbviament * ha rebut molta atenció, però també crec que molta gent física s’aconsegueix acomiadar perquè ha tingut cirurgia i no és bona. No ho sé. Compressió a nivell de cirurgia / corset / nasa o no: no és fàcil aconseguir-ho, així que anem a explorar el difícil que és realment\nUna publicació compartida per Abby Pollock (@abby) el 10 de maig de 2019 a les 10:10 am PDT\nVida primerenca i educació: creixement a Toronto\nAbby va néixer en una família canadiana, però no hi ha informació sobre els seus pares ni la seva infància. Com tota celebritat, s’ha enfrontat a nombroses consultes sobre aquest tema. Una autèntica professional, es va negar educadament a respondre a qualsevol pregunta sobre la seva vida privada. No són molts els famosos que posseeixen aquesta qualitat, ja que la majoria crea intencionadament escàndols d’atenció. Sabem que Abby sempre va ser un nen àrab esportiu, ocupant-se de futbol, patinatge artístic i pista i camp de nen. El 2013 es va matricular a una universitat no especificada per estudiar enginyeria, però no hi ha cap indicació de quan va obtenir el títol; l'única evidència de la seva graduació és el 'Mech Eng, BASc' a la seva biobiografia de Twitter. Igual que la majoria d’altres esportistes, va descobrir treballar als seus primers anys dels anys vint, però aquest moment definitiu estava precedit d’un greu problema amb què havia lluitat des de la infància.\nLa fam, la inseguretat i el canvi de la seva vida per sempre\nDes de petita, Abby sempre tenia enveja de noies més primes que ella. Això la va portar a estar encara més implicada en esports, però tot i estar en una forma excel·lent, encara no estava satisfeta amb la forma de mirar. Quan tenia 19 anys, tenia un pes inferior a 20 quilograms que pateix anorèxia i bulímia. A Pollock li va costar adaptar-se a la universitat, de manera que els seus baixos van ser baixos durant el primer semestre. Al mateix temps, estava tenint problemes amb el seu xicot, de manera que va començar a menjar en excés. Després de guanyar pes, es va espantar que quedaria fora de control, la qual cosa el portaria a menjar només un àpat al dia.\nLes seves inseguretats també la van impulsar a realitzar exercicis de cardio cada dia, cosa que la va fer encara més fina. 'En un moment donat, crec que vaig consumir unes 900 calories al dia', diu. 'Realment no sé com he estat capaç de funcionar.' El 2013, al seu pare li van diagnosticar un càncer terminal. Això podria haver-la devastat, però va passar tot el contrari. La van fer “jugar víctima” i va decidir aprendre tot el que hi havia per saber sobre fitness i nutrició.\nConvertir-se en culturista i molt més\nDesprés de contractar un entrenador i un nutricionista, Abby finalment va comprendre que tothom té un tipus de cos diferent i que estava perfectament bé. Per evitar problemes de salut, va augmentar lentament la ingesta d’aliments, fins arribar a les 2.000 calories diàries. A mesura que avançava i guanyava més pes, es va adonar que els músculs són molt més atractius que una formació flaca i, en aquest moment, es va tornar més decidida que mai. En només dos anys es va convertir en culturista professional i va començar a competir contra dones molt més experimentades que ella. Això no la va molestar mai, sinó que només la va inspirar.\npetri hawkins byrd muller\n#BreatheBalance 'Només un ximple prova la profunditat d'un riu amb els dos peus'. M'agrada aquesta cita quan s'apropa ...\npublicat per Abby Pollock Fit endavant Dimecres, 3 de febrer de 2016\nAvui en dia ja no competeix. La seva atenció es centra en la promoció TransformNation, el seu propi règim d'entrenament. A més, també ven mercaderies amb el seu logotip. Els aficionats l’estimen perquè ofereix molts consells i guies gratuïts a les xarxes socials, convertint-la en un dels gurus de fitness més populars del planeta.\nCom va canviar la seva visió de la formació i la nutrició?\nA Abby li encantava l’esport, però tenia una percepció errònia de l’exercici, creient que completar dues hores de cardio cada dia anava a fer-la semblar millor. Tot i això, combinada amb la seva dieta, va derivar en repercussions en la seva salut mental i física. El seu entrenador li va dir que només necessitava fer sessions curtes de cardio, dues vegades per setmana com a màxim. Quan va guanyar 10 quilograms, Abby també va començar a aixecar pesos. Combinada amb entrenaments de cardio hàbilment dissenyats, no només es va fer més gran, sinó que també es va triturar. Avui dia, Pollock va al gimnàs quatre vegades a la setmana i, pel que fa a nutrició, té un pla de dieta flexible; això li permet menjar correctament, fins i tot mentre viatja per competicions, exposicions i altres assistències públiques. És una mica increïble veure algú passar de l'anorèxia a ser culturista professional. Per aquesta raó, Abby ho és un dels entrenadors més inspiradors actuals.\nVida personal: Té Abby Pollock un xicot?\nPel que fa a les seves relacions romàntiques, gairebé no hi ha informació sobre fonts creïbles que puguin descriure amb precisió aquesta part de la seva vida. La mateixa Abby acostuma a tenir notícies sobre les seves parelles completament privades i encara no s'ha presentat per respondre a aquestes consultes. No se sap res del seu estat actual. Tot i això, va declarar que el seu exnòvio que la va enganyar el 2013 va ser un dels catalitzadors que va provocar el seu canvi d'estil de vida. En els últims anys, ella no ha estat vista assistint a cap esdeveniment públic en una empresa masculina en particular, i no hi ha ningú que els fan sospitar en els seus perfils de xarxes socials. Tampoc hi ha hagut controvèrsies sobre aquest tema. Segons la informació disponible o la seva falta, Abby és soltera i se centra en la seva carrera professional.\nMesures del cos: quant és alt per Abby Pollock?\nAbby Pollock ho és 5ft 7in (170cm) d’alçada, pesa aproximadament 121 kg (55 kg), però no es coneixen les seves estadístiques vitals, ja que baixa constantment o guanya pes amb finalitats de competició. Té els cabells castanys clars.\nValor net: Quina riquesa té Abby Pollock?\nAlguna vegada us heu preguntat com és realment l’afluent Abby Pollock? Segons diverses fonts de bona reputació, té un valor net superior a 200.000 dòlars, a l’agost de 2019, acumulat al participar en moltes competicions de culturisme, així com a construir la seva pròpia marca mitjançant programes d’entrenament i roba. Tenint en compte que encara és jove, és segur dir que el seu patrimoni net augmentarà en un futur proper.\nEm sento atrevida amb aquests pantalons tenint en compte que la meva hora del mes coincideix amb aquesta jaqueta https://t.co/oec1YmEwPd pic.twitter.com/6mOQm8JCcW\n- Abby (@AbbyPollockFit) 15 de març del 2018\nGràcies a la comprensió cada cop més àmplia que les xarxes socials i les plataformes de compartició de continguts tenen en les audiències mundials, és en l’interès de la majoria de celebritats mantenir els seus fanàtics informats sobre les seves activitats i mantenir així i augmentar potencialment les seves qualificacions i beneficis. La mateixa Abby no és aliena a aquesta tendència popular, ja que la seva dedicació a publicar actualitzacions als seus perfils públics i participar amb els seus fanàtics és sempre més alta. És molt popular Instagram, amb 750.000 seguidors, la gent l'estima pels consells gratuïts, guies d'entrenament i plans de menjars creatius. Facebook i Twitter També han contribuït al seu estatge, amb 65.000 i 5.000 seguidors, respectivament. Ella també té un YouTube canal, amb 800.000 subscriptors i 35 milions de visualitzacions.\nValor net de Cynthia Watros, mesures, cirurgia plàstica\nLa veritable història de l'ex-muller de Jamie Foxx - Connie Kline\nSamantha Lee Gibson Biografia. Qui és l'esposa de Tyrese Gibson?\nBiografia de Wiki de Kadeem Hardison, Worth Net, Esposa, Filla\nQuè fa ara Shawn Fanning (Napster)? Wiki, Net Worth\nQui és Joanna Pacula? Vida personal, mesures, wiki\nafton smith patrimoni net\nmiki yim sung kang\nAnthony Hopkins esposa edat\njesse watters emma digiovine


Sánchez renova l'Executiu i prescindeix de Carmen Calvo i Iván Redondo\nEl president de Paradores i exsecretari general de l'PSOE de Castella i Lleó, Óscar López, serà el nou cap de gabinet de president.\nFoto de l'actual Govern d'Espanya | (Imatge de Moncloa)\nEl president de Govern, Pedro Sánchez, ha començat la jornada d'este dissabte amb una «remodelació àmplia»De l'actual Executiu per afrontar« la recuperació econòmica ». Els canvis més destacats són la eixida de Govern de l'actual vicepresidenta, Carmen Calvo, i el cap de Gabinet i artífex de les victòries de Sanchez, Iván Redondo. Segons confirmen fonts governamentals, el president de Paradores i exsecretari general de l'PSOE de Castella i Lleó, Óscar López, serà el nou Cap de gabinet de el president de Govern.\nAixí mateix la SER ha confirmat que els cinc ministres de Unides Podem seguiran en els seus càrrecs i no seran partícips de la remodelació.\nCarmen Calvó serà substituïda en la vicepresidència primera per la ministra d'Afers Econòmics i Transformació Digital, Nadia Calviño. A més, Felix Bolaños, actual secretari general de la presidència, passarà a ser l'encarregat de l'Ministeri de Presidència, Relacions amb les Corts i Memòria Democràtica.\nL'alcaldessa de Puertollano, Isabel Rodríguez, serà la portaveu de l'Executiu i ministra de Política Territorial, en substitució a Miquel Iceta, que passarà a tenir la cartera de Cultura i Esports. L'alcaldessa de Gavà, Raquel Sánchez, serà nova ministra de Transports i substituirà l'actual ministre de Transports, Mobilitat i Agenda Urbana, José Luis Ábalos.\nAixí mateix, la presidenta de l'Senat, Pilar Llop, serà la nova ministra de Justícia i substituirà a la cartera a l'actual ministre de Justícia, Juan Carlos Campo. Per això, la cambra alta estarà presidida pel socialista, Ander Gil, segons confirma LaSexta.\nEl Ministeri d'Afers Exteriors, Unió Europea i Cooperació, passarà a estar a les mans de l'actual ambaixador a pàries, Jose Manuel Albares, qui rellevarà Arancha González Laya. A més, Pilar Alegria, delegada de Govern a Aragó, assumirà la cartera de Educació i Formació Professional que deixa l'actual ministra, Isabel Celaá.\nAixí aleshores, mantenen els seus càrrecs el ministre d'Interior, Fernando Grande-Marlaska; la ministra de Defensa, Margarita Robles; el ministre de Consum, Alberto Garzón, la ministra d'Igualtat, Irene Montero; la ministra de Drets Socials i Agenda 2030, Ione Belarra, i el ministre d'Universitats, Manuel Castells.


El Centre d’Estudis Llibertaris Federica Montseny publica les memòries d’exili del moranovenc Enrique Pujol - EbreDigital.cat\nEl Centre d’Estudis Llibertaris Federica Montseny ha publicat les memòries d’exili del moranovenc Enrique Pujol. Pujol era un militant de la CNT i treballava per una empresa ferroviària com a mosso de tren. Durant la seva jornada laboral, aprofitava els trajectes de tren entre Barcelona i Saragossa per transportar documentació del sindicat anarquista de forma clandestina. En algunes ocasions, Enrique Pujol també amagava al tren a companys anarquistes que fugien de la policia.\nEl president del Centre d’Estudis Llibertaris, Rafael Sánchez, ha destacat la importancia per la CNT de les tasques que realitzaven els militants com l’Enrique. Un d’aquests companys va ser el destacat líder anarquista, Buenaventura Durruti. Quan Durruti va escapar de la presó de Gijón, l’Enrique el va amagar durant una setmana a casa seva a Móra la Nova.\nEn els primers dies de la Guerra Civil, l’Enrique va participar activament en els fets de Vilalba dels Arcs i de la Fatarella.\nAl acabar la Batalla de l’Ebre, l’anarquista moranovenc es va exiliar a França amb la família. Però un cop va arribar a aquest país, el van separar de la dona i el fill i va passar un llarg periple de diversos anys als camps de concentració francesos. En un dels camps va patir un accident que li va ferir greument el genoll. Les conseqüències d’aquesta ferida mal curada les va arrossegar durant tota la vida.\nQuan va morir Franco, va continuar vivint a França però una vegada a l’any visitava Espanya. Tot i l’amor pel seu poble natal, només hi va tornar una vegada.\nComptant aquest llibre de l’Enrique, ja en són quinze les memòries d’anarquistes publicades pel Centre d’Estudis Llibertaris Federica Montseny.


Inici > Sobre nosaltres > Memòria > Memòria de la Biblioteca i del Servei d'Informàtica: curs 2013-2014 > 1. Presentació\nLa Biblioteca i el Servei d'Informàtica ofereixen a la comunitat universitària, a través -no només però sí en gran part- d'aquesta memòria, les evidències del seu treball especialment centrat en la prestació de serveis de suport a la recerca, a la docència i l'aprenentatge i a la gestió de la Universitat.\nLa memòria recull les dades estadístiques i les xifres més significatives de l'activitat d'aquestes dues unitats organitzatives i també les novetats més rellevants en tots els àmbits d'actuació.\nEntre les novetats aquí ressenyades, se'n podrien ressaltar dues com a elements caracteritzadors del període:\nEn aquest curs es va portar a terme una reestructuració organitzativa en la prestació dels serveis web. A partir d'aquest curs, els serveis web es presten per part d'un equip humà integrat per membres de la Biblioteca i del Servei d'Informàtica. Aquest nou disseny organitzatiu implica, per una banda, un aprofundiment en el model de convergència de professionals que caracteritza el model CRAI (Centre de Recursos per a l'Aprenentatge i la Investigació) i, de l'altra, una sèrie d'avantatges per als usuaris (prestació més propera ja que es realitza des de cada un dels campus, per part de personal de front end i ampliació i sistematització dels horaris).\nAl llarg d'aquest curs, i com a cristal·lització d'una tendència d'abast més ampli, es produeix una intensificació de les accions de suport als investigadors: la campanya per dotar tot el PDI de la UPF amb un número ORCID n'és un exemple i les millores en el Portal de Producció Científica n'és un altre. Tant per part de la Biblioteca com del Servei d'Informàtica es reforça la dedicació a una de les activitats més importants de la universitat, en general, i de la UPF, com a aposta estratègica, en particular: la recerca.\nAquestes dues novetats són exemples significatius de l'activitat que trobareu recollida en aquesta memòria, que resumeix l'activitat de tot un any d'un conjunt de professionals al servei de la Universitat.


Pastís amb profiterols i fruita\nPublicat per blogger el dia d’octubre 17, 2014\nÉs un pecat menjar-se aquest pastís, però està tant bo!!\nCelíacs, utilitzeu la pasta de full sense gluten\nTemps d'elaboració: 50 minuts+el temps per als profiterols\n250gr. de nata muntada amb 30gr. de sucre\n200gr. de raïm negre\n1 pruna vermella\ngelea de poma per abrillantar\n300gr. de llet sencera\npel sucre caramel\namb aquestes quantitats en sur uns 60\ncom no en necessiteu tants, podeu congelar-los\nAmb antelació, podeu fer els profiterols. En un cassó alt, poseu a bullir l'aigua i la mantega, quan aquesta estigui desfeta, tireu la farina de cop, afluixeu el foc i remeneu enèrgicament amb una cullera de fusta fins que la bola es desenganxi del cassó.\nFeu formes de pasta damunt del paper de forn, no cal massa grans, aquesta pasta creix, els de la fotografia, tenen la mida d'una nou.\nPoseu la safata al forn i coeu de 20 a 25 minuts. Quan ja son cuites, tanqueu el forn sense treure la safata de les lioneses, i deixeu la porta oberta 5 minuts, d'aquesta manera, les lioneses no es desinflen.Guardeu-les en un lloc fresc i sense tapar fins al moment de farcir-les.\nPer fer la crema, bulliu la llet i el sucre. Quan arrenqui el bull, barregeu-la amb els rovells batuts amb la fècula, torneu a posar-la al foc, sense parar de remenar, perquè espesseix molt, retireu del foc i continueu remenant una estona. Deixeu refredar.\nEsteneu la pasta de full damunt una safata de forn, folrada amb paper sulfurat. punxeu-la amb una forquilla i coeu al forn a 190ºC, amb un pes al damunt perquè no pugi, coeu.la fins que estigui daurada. Retireu del forn i deixeu refredar.\nPoseu la crema pel damunt i alliseu-la. Talleu la fruita i repartiu-la pel damunt de la crema, deixeu un espai per la vora per encabir els profiterols...\nMunteu la nata amb el sucre, i farciu els profiterols sense obrir-los, per un forat petit, amb un broc molt fi.\nEscalfeu la gelea de poma al bany-maria i pinzelleu tota la fruita, quedarà lluenta i evitareu que s'oxidi.\nPoseu els profiterols per tot el contorn del pastís.\nFeu el sucre caramel i deixeu-lo caure com un fil, per damunt dels profiterols...\nEls grans de raïm, ben nets, els parteixo pel mig i els trec les llavors. Als gallons de mandarina, els trec la pell.\n0.80 € 50 min celíacs dolç forn fruita postres


Pa amb oli i sucre: d’agost 2010\nOros i Bastos\nAquest és un plat que fou molt popular antigament, però em fa l'efecte que actualment deu estar pràcticament oblidat. Quan els anys 50 i 60 la situació econòmica va anar millorant (afortunadament) i la gent va poder accedir a aliments que fins llavors els hi havien estat vedats per preu, com a torna hi va haver tot una sèrie d'aliments que varen quedar "marcats" com a menjar de "pobre", i per aquest motiu molta gent va evitar-ne el consum. Un d'aquest aliments fou la modesta sardina, i per tant, molts dels plats que la duien com a ingredient principal han quedat arraconats de la cuina diària.\nEl nom del plat, com és fàcil de suposar, fa referència a dos dels quatre pals de la baralla espanyola, doncs el resultat final en guarda una certa similitud.\n10 0 12 sardines mitjanes\nPelem la poma i la tallem a rodanxes, treient-li el cor i fregant-la una mica amb llimona perquè no ennegreixi.\nNetegem les sardines d'escates, cap, etc....\nEscalfem oli en una paella i hi tirem les rodanxes de poma, quan siguin cuites, les treiem.\nEnfarinem les sardines i les tirem a la paella, quan siguin cuites les treiem i les servim juntament amb les rodanxes de poma. Podem distribuir-les en el plat immitant la posició a la baralla (cap-i-cuades), amb les rodanxes de poma al costat.\nPublicat per Anirac a 16:51 1 comentari:\nEtiquetes de comentaris: peixos, sardines\nEls ous remenats es poden fer amb mil i un acompanyaments i aquest és , de ben segur, un dels més senzills de fer, però no per això és menys bo. Els ingredients segur que els tenim a la nevera, i sobretot ara que és l'època dels tomàquets i arreu en trobem i estan bé de preu. Per a mi, a més , aquest plat és una de les millors opcions per un sopar senzill a casa.\nIngredients (per persona):\n2 o 3 tomàquets ben madurs\nRatllem els tomàquets i els posem en una paella amb oli, els salem i els hi tirem també una mica de sucre. Deixem que es redueixi i es concentri bé el tomàquet.\nA part, batem dos ous com si anéssim a fer una truita. Salem.\nQuan el tomàquet estigui ben concentrat, hi tirem els ous batuts. Anirem remenant, perquè l'ou es qualli sense formar una truita ni una capa continua. Rectifiquem de sal i de pebre. Seguirem remenant fins que estigui quallat al nostre gust . A mi , en aquest cas, m'agrada que quedi sucós, però normalment , els ous remenats amb d'altres acompanyaments els deixeriem més eixuts. Tot és qüestió, es clar, del temps de cocció (i dels gustos personals), tenint sempre en conte que un cop al plat, deixa anar sempre una mica més de suc i també caldrà tenir en conte que si queda molt ressec tampoc no serà bo.\nPublicat per Anirac a 16:57 1 comentari:\nEtiquetes de comentaris: ous, ous i bolets\nPatates amb comí\nUn plat senzillíssim de fer; de fet no es pot dir ni que s'hagi de cuinar quasi bé. Ens pot servir com a plat principal acompanyat d'alguna amanida ,per exemple.\nNetegem les patates, però els hi deixem la pell. Les tallem per la meitat, al llarg , i els hi fem uns talls a la polpa, en forma de graella , no cal que siguin molt profunds. Els hi tirem pel damunt un raig d'oli, la sal i el comí (o una altra espècie que ens agradi: nou moscada, pebre vermell).\nHo posem al forn ja calent (aprox. 180º) i deixem que es coguin. Si calgués, hi tiraríem un altre raig d'oli.\nPublicat per Anirac a 17:42 Cap comentari:\nEtiquetes de comentaris: comí, espècies, patata, patates i farro\nUn plat molt clàssic i tradicional ( que vàrem fer en aquesta ocasió per acabar d'aprofitar unes castanyes seques i unes trompetes de la mort també seques que teníem per casa) i que sempre dóna bons resultats i agrada.\n1/4 de castanyes seques\n100 g aprox de bolets secs (en aquest cas, trompetes de la mort)\n1 copa o got de vi blanc sec\n1 mànec d'herbes: 1 fulla de llorer, unes branques de farigola i orenga)\nalls ( 2 o 3 )\n8 o 9 avellanes (per la picada)\nPrimer de tot, es fa bullir una mica les castanyes, no cal que quedin cuites del tot. Els bolets els posem en remull( mínim mitja hora).\nEn una cassola es tira un raig d'oli i dos o tres all, se'ls deixa que coguin fins que agafin color i se'ls treu (es reserven per la picada). Hi tirem llavors el conill, prèviament enfarinat, deixem igualment que agafi color i el treiem. Llavors hi tirem les cebes picades finetes i deixem que coguin en poc foc, quan comencin a agafar color, se'ls hi afegeix les herbes, el conill i el vas de vi blanc sec. Es deixa que cogui a foc lent, fins que s'assequin els liquids, llavors s'afegeix una mica d'aigua o un brou suau (o l'aigua dels bolets), es deixa una estoneta més, s'afegeixen els bolets i les castanyes, es deixa que cogui i quan estigui ja quasi fet s'afegeix una picada que haurem fet amb els alls, les avellanes i el julivert. Es deixa uns minuts i ja ho tindrem llest per servir.\nPublicat per Anirac a 11:26 Cap comentari:\nEtiquetes de comentaris: bolets, carns, castanyes, conill, ous i bolets\nIogurtlu patlican (albergínies amb iogurt)\nUna altra recepta de la Mediterrània, en aquest cas de Turquia; albergínies amb iogurt. Molt senzill i ràpid de fer. Ens pot servir també com entrant.\n2 albergínies grosses\n1 iogurt tipus grec\n1 o 2 grans d'all\nTallem les albergínies en rodanxes, les salem i les deixem escórrer una estoneta perquè perdin amargor.\nEn un morter aixafem els grans d'all pelats i els barregem amb el iogurt.\nNetegem de sal les rodanxes d'albergínia i les assequem bé. Després les fem a la planxa (o les fregim) fins que estiguin cuites i agafin color. Llavors les traiem del foc, les posem en una plàtera o en un plat i quan encara siguin calentes i aboquem el iogurt pel damunt i pebre vermell al gust.\nI ja ho tindrem.\nPublicat per Anirac a 16:23 Cap comentari:\nEtiquetes de comentaris: albergínies, iogurt, Turquia, verdures\nPatates amb curry\nUna nova recepta hindú. Aquest cop treta d'una col·lecció de cuina de petit format molt fàcil de trobar a les llibreries de segona mà i als happybooks i similars. La recepta que hem penjat no és exactament tal i com surt al llibre perque hi ha ingredients més fàcils de trobar que altres, intentaré posar entre parèntesis els que surten a la recepta(i que aquí ho hi són) i també els originals en el cas que jo hagi fet canvis.\nDe totes maneres, tal i com la fem a casa queda prou bé!\n2 cebes (o cebes tendres)\n1 culleradeta de gingebre (en realitat,caldria que fos fresc)\nuna culleradeta petita de pebre vermell picant (1 guindilla verda)\noli (2 cullerades de ghee)\n1 cullerada de garam masala\n1 culleradeta de cardamom (1 cardamom)\nsuc de llimona (opcional)\nBullim les patates amb pell, quan siguin cuites deixem que es refredin, llavors les pelem i les tallem a daus grandets.\nFregim en una paella amb l'oli, la ceba tallada quan perdi el color i comenci a estar transparent hi afegim els alls tallats petits. Després d'un parell de minuts, hi afegim els tomàquets amb la pell i sense les llavors tallats grollerament i la canyella, el garam masala, el pebre vermell picant i el cardamom. Deixem que cogui. Quan el tomàquet sigui quasi fet, hi afegim el iogurt. quan s'hagi format una salsa espesa hi afegirem les patates i deixarem coure cinc minuts més, cal remoure-ho bé perquè les patates agafin tota la salsa (si hi volem posar el suc de llimona seria ara el moment).\ncompte! perquè si ho preparem d'un dia per un altre, es potenciarà el gust de les espècies.\nPublicat per Anirac a 19:33 Cap comentari:\nEtiquetes de comentaris: curry, espècies, India, patata, patates i farro\nCoca de xefla (pasta amb cervesa)\nUna altra recepta de coca salada. Aquest cop, amb variacions de la manera de fer la pasta : hem fet servir cervesa i no pas aigua i vi blanc com feiem amb d'altres receptes. En concret, la cervesa que hem fet servir és una Murphys irlandesa. I que és la xefla? doncs el tipus de farsa que hem fet servir...trobareu l'explicació en aquest blog.\n125 cc de cervesa\nper a la farsa:\n1 albergínia grossa\nall i julivert picats ben finets\nTallem les albergínies a daus i les posem a escórrer amb una mica de sal (millor si lis treiem la pell també). Tallem els pebrots a daus no gaire menuts. El tomàquet també el tallarem amb la pell i tot, però li traurem les llavors. Ho barregem i ho reservem tot.\nEn un bol, barrejarem la farina amb una mica de sal, l'oli i la cervesa. Ho treballarem amb les mans o amb una forquilla per barrejar-ho, si està molt seca la pasta, anirem afegint més cervesa. Podem seguir treballant-ho dins del bol, o ho passem tot al marbre ben net i una mica enfarinat i seguim pastant-la. Cal que ens quedi flexible i que no s'enganxi a les mans . L'estirarem amb un corró, la passarem damunt una plata que pugi anar al forn (prèviament untada d'oli si no fem servir la silicona). Acabarem de donar-li forma amb els dits untats d'oli. Cal vigilar que no ens agafi corretja, es a dir, si ens passem de treballar-la, quan la volguem estirar, es tornarà a arronsar.\nQuan la tinguem ben estirada damunt la llauna, hi aboquem al damunt el farcit (excepte l'all i el julivert!) prèviament preparat, ho salem i tirem un raig d'oli i ho enfornem (amb el foc calent a 180º).\nQuan sigui quasi cuit, li tirem pel damunt l'all i el julivert picat. Si ens quedes massa sec, li tornem a tirar un raig d'oli.\nQuan la pasta sigui dauradeta i les verdures cuites ja ho podrem treure del forn. Llavors, i ja per últim cop, li tirem un altre raig d'oli.\nPublicat per Anirac a 12:36 1 comentari:\nEtiquetes de comentaris: coca, coques i similars, verdures\nFeia temps que no trobàvem xanguet a la plaça...em aprofitat per fer-los en truita.... Ingredients: 2 ous 200 g de xanguet 1 raig d...\nAgramunt (1) albergínies (21) allioli (7) Andalusia (6) ànec (10) anguila (7) api (1) aranyons (1) arrossos (26) atmella (1) avellanes (5) bacallà (38) badocs (5) beixamel (1) bledes (4) bolets (27) bombons (3) botifarra (6) botifarrons (5) braç de gitano (3) Brasil (1) brioix (5) bròquil (2) brotxeta (2) bunyols (3) cabrales (1) cabrit (1) caça (8) cafè (3) Calàbria (5) calamars (10) calçots (2) caqui (1) carbassa (17) cardamom (4) cargols (5) carquinyolis (3) castanyes (8) ceba (3) cervells (1) Chateubriand (1) cigrons (17) coca (36) coco (3) colomins (3) comí (6) conill (13) Corea (3) costa rica (3) croquetes (8) cullera (2) cupcakes (1) curry (5) Egipte (1) emperador (1) escabetx (6) Escòcia (1) escudella (5) espècies (27) espigalls (2) espinacs (19) fajol (14) farro (6) faves (10) festucs (4) fetge (9) fideus (15) figues (3) filo (2) flam (4) fonoll (4) formatge (44) França (2) fruita (65) galeres (1) galetes (1) galets (2) galtes (5) Garrigues (1) Garrotxa (37) gelat (10) gingebre (2) gotets (1) Gran Bretanya (10) granissat (1) granota (2) Grècia (8) India (23) Indonèsia (1) iogurt (18) Iran (3) Japó (7) La Manxa (1) lassi (2) Liban (6) llebre (2) llenties (4) llet (4) lletons (3) lluç (1) macarons (1) macarrons (2) magdalenes (2) magrana (1) Marroc (10) mató (2) melindros (1) meló (1) menuts (32) Mèxic (1) mongetes (21) moniatos (6) musclos (3) nadal (13) nyoquis (2) olives (2) Olot (14) orada (1) ous (21) pa (13) pakora (1) panadons (6) pastanaga (4) pastís (26) patata (29) paté (5) perdius (3) pernil (1) pèsols (12) peu de porc (12) pizza (2) plum cake (2) pollastre (17) polvorons (1) popets (4) Portugal (2) quaresma (6) quatre quarts (1) rajada (6) rap (4) ratafia (12) Rioja (1) romania (1) romesco (6) ronyons (4) salmó fumat (4) samoses (1) sardines (11) semi-fred (2) Sicilia (10) sípia (4) sobrassada (2) sopa (20) sorbet (2) taronja (6) terrina (6) thai (1) timbal (1) tocinillos (1) tofu (1) tonyina (11) torró (1) tortell (4) tripa (4) tronc (1) trufa (1) truita (21) Tunisia (1) turmes (2) Turquia (3) verat (6) vermut (1) vieires (1) vinagreta (8) volcanet (1) xai (5) Xina (1) xocolata (21) Zanzíbar (1)\nEspaguetis amb gambes, zamburinyesi carbassó


Arcoiris homenatja a Enrique Bayona, director del Grup durant 40 anys – Ràdio Matarranya\nArcoiris homenatja a Enrique Bayona, director del Grup durant 40 anys\nVall-de-roures, 26 de març de 2019\nBayona assegura que li ha permés conéixer a centenars de persones i cultivar amistats. // MJG\nL’històric director i promotor del Grup Arcoiris va ser homenatjat per més de 200 persones a Vall-de-roures\nMés de 200 persones es van reunir per a homenatjar una icona dins del Grup Arcoiris. Enrique Bayona, director del grup durant quatre dècades, va arribar al Matarranya com a valencià i assegura marxar-se ara com a terolenc després de posar fi a la seua etapa laboral per la seua jubilació.\nDurant diumenge passat 24 de març, el pavelló de Vall-de-roures es va omplir per a agrair a Bayona la seua labor a favor de Terol, del Matarranya i de Vall-de-roures durant tota la seua trajectòria professional marcada per la cooperació i l’associacionisme agrari. La fàbrica de pinsos GUCO, fundada a l’any 1972, va ser l’inici i el motor que va permetre desenvolupar el Grup Arcoiris, un conjunt d’empreses associatives sota el poder del sector ramader. A partir de llavors, els seus objectius van ser buscar valors afegits i la generació d’ocupació. “El Matarranya actualment ha aconseguit un alt índex d’ocupació perquè tot el que podíem externalitzar, ho hem fet aquí. Des de sacrificar els animals passant per tota la cadena de producció”, va explicar Bayona.\nAixí i tot, no deixa de mostrar la seua preocupació respecte a la despoblació de la nostra província. “Desgraciadament Terol patirà més la despoblació pròximament pel tancament d’Endesa i les mines, però tenim el futur en el turisme i en el sector agroalimentari, en el que el Matarranya té molt per desenvolupar encara”, va sentenciar. El directiu d’Arcoiris durant quasi 40 anys, que ha gaudit del seu pas pel Consell Regulador i de les Associacions Empresarials, assegura que li han permés conéixer a centenars de persones i cultivar amistats arran de l’esforç i del treball que els uneixen. De fet, va ser durant diversos anys President de la Denominació d’Origen Jamón de Teruel i de Cepyme Teruel.\nEnrique Bayona va abandonar la Direcció d’Arcoiris l’any 2013, data des de la qual ha exercit una labor molt vinculada d’assessoria fins a l’anunci, l’any passat, de la seua jubilació de la qual ja gaudeix. L’acte d’homenatge, en el qual es va poder gaudir d’un menjar de convivència, va servir com a agraïment de part d’amics, familiars i companys de l’experiència laboral de Bayona. “Ha sigut una grata sorpresa que no esperava per a res però des d’aquí expresse la meua més profunda gratitud i afecte per als qui han organitzat i han acudit a aquest acte”, va agrair l’homenatjat.\nTorne el Curs de Cant Elvira d’Hidalgo i s’incorpora al ‘Mentoring Music Matters’\nInicien les obres del carrer Lope de Vega a Vall-de-roures\nLa Trobada de Bandes creix amb la incorporació de la San Antón juvenil